Вечерња звона (Мур)
Вечерња звона, вечерња звона та!
Кол’ко им звуци прича казују
О дому мом, о оном времену
Кад први пут им мили гласак чу’!

Ти лепи часи преживеше век,
И много срце, онда весело,
У гробу мрачном сад је увело
И не чује вечерњих звона јек.

Тако ће бити, кад и ме нестане,
Ал’ милозвучност та ће да траје
Док нови бард не пређе овај луг,
И спева ваш, вечерња звона, звук!

Извор 
1868. Вила. Година четврта, бр. 15, стр. 347.

Александар Поповић
Томас Мур
Преводи